RS รับศึกษาเข้าลงทุนธุรกิจใหม่ ขยายระบบนิเวศ “อาร์เอส กรุ๊ป” เพิ่ม
RS รับศึกษาเข้าลงทุนธุรกิจใหม่ ขยายระบบนิเวศธุรกิจเพิ่ม ของอาร์เอส กรุ๊ป ด้วยมีความเชี่ยวชาญในธุรกิจบันเทิง รวมทั้งการสร้างจุดยืนในฐานะผู้นำการผสมผสานความบันเทิงและการค้าปลีกด้วยโมเดล
24 ม.ค. 2565

บริษัท อาร์เอส จำกัด (มหาชน) หรือ RS แจ้งว่าตามที่ตลาดหลักทรัพย์แห่งประเทศไทย ได้สอบถามมายังบริษัทฯ และขอให้บริษัทฯ ชี้แจงถึงประเด็นเกี่ยวกับข้อมูลที่ปรากฎในหนังสือพิมพ์ข่าวหุ้น ฉบับลงวันที่ 24 มกราคม 2565 ว่าบริษัทฯ เตรียมปิดดีลเจรจาซื้อกิจการยูนิลีเวอร์นั้น
บริษัทฯ ใคร่ขอเรียนชี้แจงว่า บริษัทฯ มีความเชี่ยวชาญในธุรกิจบันเทิงที่สั่งสมมาอย่างยาวนาน รวมทั้งการสร้างจุดยืนในฐานะผู้นำการผสมผสานความบันเทิงและการค้าปลีกด้วยโมเดล Entertainmerce นอกจากนี้จากการที่บริษัทฯ มีกลยุทธ์การทำ Mergers and Acquisitions (M&amp;A) และ Joint Venture (JV) นั้น บริษัทฯ อยู่ในระหว่างการศึกษาการเข้าลงทุนในธุรกิจใหม่ๆ เพื่อสร้างโอกาสในการเติบโตและขยาย Ecosystem ของอาร์เอส กรุ๊ป
อย่างไรก็ตามหากมีข้อชี้แจงใดๆ ที่บริษัทฯ มีหน้าที่แจ้งสารสนเทศต่อตลาดหลักทรัพย์ฯ บริษัทฯ จะแจ้งข้อมูลต่อตลาดหลักทรัพย์ฯ ต่อไป